Bréck vu Gemünd

D'Bréck vu Gemünd ass eng däitsch-lëtzebuergesch Grenzbréck iwwer d'Our um Floss-km 23,57. Se mécht d'Verbindung tëscht der N10 an der Sektioun Wuelessen vun der Gemeng Parc Housen op der lëtzebuergescher Säit an der Uertsgemeng Gemünd an Däitschland. Et ass déi zweet Bréck op där Plaz. Déi haiteg Bréck ass vun 1956 an ersetzt eng Boubréck vun 1878 déi 1944 vun der Wehrmacht gesprengt gouf. 1951 gouf geplangt fir eng provisoresch Bréck opzeriichten. Am August 1951 gouf mam Ënnerbau ugefaangen. Duerno war et e Joer roueg um Bau, well déi néideg Eisendunnen net konnten erbäigeschaaft ginn, soudatt d'Rezeptioun vun der Bréck eréischt Enn Oktober 1953 konnt gemaach ginn. Déi Bréck gouf bei engem schroen Äisgank am Mäerz 1956 ewechgrappt. Well den Tablier scho méi laang an engem schlechten Zoustand war, gouf d'Fuerbreet 2019 op eng Spuer reduzéiert an am Fréijoer 2020 gouf mat Sanéierungsaarbechten ugefaangen déi viraussichtlech bis an der Februar 2021 sollten daueren. D'Nopeschbrécke sinn d'Bréck vun Eesbech (flossop) an d'Bréck vu Stolzebuerg (flossof). Biller Kuckt och Lëscht vun däitsch-lëtzebuergesche Grenzbrécken Literatur Weber, Heinrich Theodor, 1997. - Brücken über die deutsch-luxemburgische Grenze. Gollenstein, Blieskastel. ISBN 3-930008-61-0 Um Spaweck Referenzen an Notten